Un balon cu aer cald a lovit o linie de înaltă tensiune, în Minnesota, SUA, iar cei trei oameni care se aflau în el s-au prăbușit la pământ, dar au scăpat cu viață.
Incidentul s-a petrecut după ce pilotul ar fi pierdut controlul din cauza vântului care sufla cu putere, iar balonul a atins firele de înaltă tensiune. Întregul moment a fost surprins de o cameră de supraveghere, conform știrileprotv.
Coșul în care se aflau oamenii s-a prăbușit, iar balonul a fost purtat de vânt mai departe. Cei trei pasageri au scăpat cu viață dar s-au ales cu leziuni ușoare. După prăbușire s-au îndepărtat de coșul balonului care a luat foc în câteva secunde.